**Hiilineutraali Suomi 2035 tavoitteiden saavuttaminen ja sähköä tarvitsevan teollisuuden menestys edellyttää uusiutuvan energian lisärakentamista**

Hiilineutraali Suomi 2035 tavoitteiden saavuttaminen edellyttää uusiutuvan energian lisärakentamista. Pelkästään teollisuuden sähköntarve kasvaa 50 % vuoteen 2035 ja 100 % vuoteen 2050 mennessä. Yhteiskunnan sähköistäminen on **tärkein yksittäinen keino saavuttaa hiilineutraalisuus.** Tuulivoima korvaa myös aina tuontisähköä ja näin **vahvistaa Suomen sähköomavaraisuutta sekä huoltovarmuutta.**

Suomeen on suunnitteilla ennätysmäärä uusia tuulivoimahankkeita. Ramboll 2019 aluetalousselvityksen mukaan pelkästään 8000 MW rakentaminen tuo elinkaarensa aikana:

* + **Investointeja noin** **20–28 miljardin** euron edestä
  + Yhteensä yli **40 miljardia** **euroa** **liikevaihtoa**
  + Yhteensä noin **18 miljardia euroa verotuloja**
  + **Työtä 220 000 henkilötyövuoden** verran

**Tuulivoima tarvitsee vetyä**, jotta kapasiteettia voidaan varastoida ja **vihreä vety tarvitsee edullista tuulivoimaa.** Vetymarkkina kasvaa voimakkaasti tulevina vuosikymmeninä. Euroopan komission vetystrategia perustuu arvioihin, että **vihreällä vedyllä tuotetaan 24 % maailman energiatarpeesta vuonna 2050.** Vedyn kysyntä EU-maissa olisi tuolloin noin 2000 TWh. **Vihreän vedyn markkina Euroopassa olisi n. 2,2 biljoonaa euroa.** Samassa ajassa uusiutuvan sähköntuotannon tarve kaksinkertaistuu ja vihreän vedyn tuotannon elektrolyysistä tulee suurin sähkön käyttäjä. **Tuulisähkö voi olla Suomelle kuin öljy Norjalle, vientituote.**

**Tärkeimmät keinot vauhdittaa tuulivoimainvestointeja Suomeen:**

**1. Luvitus- ja oikeusprosessien selkeyttäminen ja tehostaminen**

* Lisätään tuulivoimainvestointeihin liittyvien oikeuskäsittelyjen resursseja ja keskitetään käsittelyä hallinto-oikeuksissa ja korkeimmassa hallinto-oikeudessa.

**2. Tutkakysymyksen ratkaiseminen**

* Päästövapaata sähköä teollisuudelle ja asutukselle tulee olla tasapuolisesti saatavilla myös Itä-Suomessa. Tuulivoiman ja puolustusvoimien toiminnan ristiriita asettaa alueet ja kunnat eriarvoiseen asemaan tuulivoiman hyödynsaajina ja ilmastonmuutoksen vastaisen työn toimijoina.

Suomi käytti sähköä vuonna 2021 noin **86 terawattituntia**, josta **tuulivoimatuotannolla tehtiin 11,7 %.** Sähkönkulutus vuositasolla tulee nousemaan **135 terawattituntiin vuoteen 2050 mennessä.** Tuulivoimalla voidaan vastata sähkönkulutuksen kasvuun. Tuulivoimalla on positiivinen vire kansalaisten keskuudessa. Suomalaisista **80 % haluaa lisää tuulivoimaa.**

**Voimaa Tuulesta** on Suomessa toimivien tuulivoimayhtiöiden yhteenliittymä, joka haluaa edistää ja kehittää tuulivoima-alaa Suomessa.